અમદાવાદ: શહેરના ઉસ્માનપુરા વિસ્તારમાં આજે વહેલી સવારે ધો.૧૧ સાયન્સના વિદ્યાર્થીનું મોત થતાં સમગ્ર વિસ્તારમાં ચકચાર મચી ગઈ છે. વિદ્યાથી સ્કૂલે જવા માટે સાઇકલ લઇને નીક્ળ્યો હતો, જ્યાં ઉસ્માનપુરા ફાટક પાસે તેનું મોત થયું છે. સાઇકલ સ્લિપ થઇ જતાં અથવા તો કોઇએ સાઇકલને ટક્કર મારતાં વિદ્યાર્થી જમીન પર પટકાયો હતો, જેમાં તેનું બ્રેઇન હેમરેજ થઇ જતાં મોત નીપજ્યું છે. પોલીસે વિદ્યાર્થીનું મોત કેવી રીતે થયું તે મામલે તપાસ શરૂ કરી છે.